CELEX: 62010TA0389
Language: hu
Date: 2015-07-15 00:00:00
Title: T-389/10. és T-419/10. sz. ügyek: A Törvényszék 2015. július 15-i ítélete – SLM és Ori Martin kontra Bizottság („Verseny — Kartellek — Az előfeszített acél európai piaca — Az árak rögzítése, a piac felosztása és érzékeny kereskedelmi információk cseréje — Az EUMSZ 101. cikk megsértését megállapító határozat — Egységes, összetett és folyamatos jogsértés — Elévülés — A 2006. évi bírságkiszabási iránymutatás — A jogsértésért való felelősség anyavállalatnak való betudása — Arányosság — A büntetések és szankciók egyéniesítésének elve — Korlátlan felülvizsgálat”)

14.9.2015   
            
            
               HU
            
            
               Az Európai Unió Hivatalos Lapja
            
            
               C 302/32
            
         A Törvényszék 2015. július 15-i ítélete – SLM és Ori Martin kontra Bizottság
   (T-389/10. és T-419/10. sz. ügyek) (1)
   
   ((„Verseny - Kartellek - Az előfeszített acél európai piaca - Az árak rögzítése, a piac felosztása és érzékeny kereskedelmi információk cseréje - Az EUMSZ 101. cikk megsértését megállapító határozat - Egységes, összetett és folyamatos jogsértés - Elévülés - A 2006. évi bírságkiszabási iránymutatás - A jogsértésért való felelősség anyavállalatnak való betudása - Arányosság - A büntetések és szankciók egyéniesítésének elve - Korlátlan felülvizsgálat”))
   (2015/C 302/41)
   Az eljárás nyelve: olasz
   
      Felek
   
   
      Felperesek: Siderurgica Latina Martin SpA (SLM) (Ceprano, Olaszország) (képviselők: G. Belotti és F. Covone ügyvédek) (T-389/10. sz. ügy); és Ori Martin SA (Luxembourg, Luxemburg) (képvielő: P. Ziotti ügyvéd) (T 419/10. sz. ügy)
   
      Alperes: Európai Bizottság (képviselők kezdetben: B. Gencarelli, Bottka V. és P. Rossi, később: Bottka V., P. Rossi és G. Conte meghatalmazottak)
   
      Az ügy tárgya
   
   Az EUMSZ 101. cikk és az EGT-Megállapodás 53. cikke alkalmazására vonatkozó eljárásban (COMP/38344 – „előfeszített acél”-ügy) 2010. június 30-án hozott, a 2010. szeptember 30-i C(2010) 6676 végleges bizottsági határozattal és a 2011. április 4-i C(2011) 2269 végleges bizottsági határozattal módosított C(2010) 4387 végleges bizottsági határozat megsemmisítése és megváltoztatása iránti kérelem.
   
      Az ítélet rendelkező része
   
   
               1)
            
            
               A Törvényszék a T-389/10. és a T-419/10. sz. ügyet az ítélethozatal céljából egyesíti.
            
         
               2)
            
            
               A Törvényszék az EUMSZ 101. cikk és az EGT-Megállapodás 53. cikke alkalmazására vonatkozó eljárásban (COMP/38344 – „előfeszített acél”-ügy) 2010. június 30-án hozott, a 2010. szeptember 30-i C(2010) 6676 végleges bizottsági határozattal és a 2011. április 4-i C(2011) 2269 végleges bizottsági határozattal módosított C(2010) 4387 végleges bizottsági határozat 1. cikkének 16. pontját megsemmisíti annyiban, amennyiben az a Siderurgica Latina Martin SpA (SLM)-nek tudja be az előfeszített acél ágazatában a belső piacon, valamint az Európai Gazdasági Térségben (EGT) 1997. február 10-től1997. április 14-ig megállapodások és összehangolt magatartások együttesében történő részvételt.
            
         
               3)
            
            
               A Törvényszék a C(2010) 6676 végleges bizottsági határozattal és a C(2011) 2269 végleges bizottsági határozattal módosított C(2010) 4387 végleges bizottsági határozat 2. cikkének 16. pontját megsemmisíti.
            
         
               4)
            
            
               A Törvényszék az SLM-mel szemben kiszabott bírság összegét 19,8 millió euróról 19 millió euróra csökkenti, amelyből 13,3 millió euró az egyetemleges felelősség címén az Ori Martin SA-val szemben is kiszabásra kerül; az 1/2003 rendelet 23. cikkének (2) bekezdése által a teljes forgalom 10 %-ában jogilag előírt felső határ folytán az SLM-mel szemben kiszabott bírság végleges összegét à 1,956 millió euróban állapítja meg.
            
         
               5)
            
            
               A Törvényszék a keresetet ezt meghaladó részében elutasítja.
            
         
               6)
            
            
               A Bizottság maga viseli saját költségeit, tovább köteles viselni az SLM részéről felmerült költségek kétharmadát és az Ori Martin részéről felmerült költségek egyharmadát.
            
         
               7)
            
            
               Az SLM maga viseli saját költségeinek egyharmadát.
            
         
               8)
            
            
               Az Ori Martin maga viseli saját költségeinek kétharmadát.
            
         
      (1)  HL C 301., 2010.11.6.